KIRJALLINEN KYSYMYS E-3278/02 esittäjä(t): Maurizio Turco (NI) komissiolle. Interreg III: Apulia—Albania- ja Albania—Kreikka-ohjelmien väliset eroavuudet.



Virallinen lehti nro 155 E , 03/07/2003 s. 0126 - 0127



KIRJALLINEN KYSYMYS E-3278/02 esittäjä(t): Maurizio Turco (NI) komissiolle (19. marraskuuta 2002) Aihe: Interreg III: ApuliaAlbania- ja AlbaniaKreikka-ohjelmien väliset eroavuudet Interreg III A -ohjelman yhteydessä on hyväksytty seuraavat yhteistyöohjelmat: A. ApuliaAlbania-ohjelma, jolle on myönnetty rahoitusta 33 miljoonaa euroa ja jossa laajennetaan Interreg II -ohjelman myötä aloitettuja aloitteita, joille on aiemmin myönnetty rahoitusta 81,5 miljoonaa euroa; kyseinen ohjelma koskee pinta-alaltaan 38 486 neliökilometrin suuruista aluetta, ja komission mukaan kyseisen alueen väestömäärä on 6,2 miljoonaa asukasta, joista 2,8 miljoonaa asuu Italiassa ja noin 3,4 miljoonaa Albaniassa. B. KreikkaAlbania-ohjelma, jolle on myönnetty rahoitusta 90 miljoonaa euroa, joista 70,4 miljoonaa on tarkoitettu lähinnä oikean ja kunnolla valvotun rajan rakentamiseen Kreikan ja Albanian välille; ohjelma koskee 1,4 miljoonaa asukasta, joista 900 000 on kreikkalaisia ja 500 000 albanialaisia, jotka asuvat kahdella varsin köyhällä alueella toistensa rajanaapureina. Jäsenvaltioiden rahoitusosuuksien jakautumisesta, alueiden laajuudesta, asukkaiden määrästä ja alueiden elintasosta huolimatta rajakysymyksen keskeisenä ongelmana on turvallisuus sekä se, että suurin osa Albaniasta lähtöisin olevista laittomista maahanmuuttajista tulee Euroopan unioniin Apulian rannikon kautta. Yhteisön rahoituksen lisäksi Apulian alue on jo pitkään ja enemmän kuin mikään toinen Euroopan unionin maa ponnistellut lujasti Albanian kehittämiseksi. Varsinkin institutionaalisten suhteiden tiiviys ja laatu sekä julkishallinnon kehittämiseen myönnetty tuki ovat olleet varsin merkittäviä. Lisäksi Apulian alue edistää Fiera del Levante -yhtiön kanssa Tiranassa vuosittain järjestettäviä messuja. Viime toukokuussa järjestetyille neljänsille messuille osallistui 303 toimijaa ja yli 40 000 kävijää, jotka tulivat Apulian lisäksi Montenegrosta, Makedoniasta, Kreikasta, Kroatiasta, Bosniasta, Serbiasta, Sloveniasta, Bulgariasta, Romaniasta ja Turkista. Katsooko komissio, että on tarpeen ottaa käyttöön välineitä lisäinvestointien tekemiseksi jo laadittujen ohjelmien ohella, jotta voidaan taata Albanian riittävä kehitys ja katkaista Adrianmeren kautta Euroopan unioniin suuntautuva maahanmuuttajavirta ja estää laittomien maahanmuuttajien tulo Apulian rannikolle? Michel Barnier'n komission puolesta antama vastaus (9. tammikuuta 2003) Jäsenvaltiot määrittelevät itse, kuinka ne jakavat määrärahansa Interreg III -ohjelmien kesken. Tämä koskee siten myös Kreikan, Italian ja Albanian välisiä ohjelmia. Albania osallistuu muiden Balkanin maiden kanssa uuteen, parhaillaan hyväksyttävänä olevaan Interreg-ohjelmaan (Interreg IIIA ItaliaAdrianmeren alue), jossa yhteisön rahoitusosuus on yhteensä 50,5 miljoonaa euroa. On syytä täsmentää, että vaikka Interreg-ohjelmien osana rahoitettavien hankkeiden tuleekin sijaita yhteisön alueella, niillä on oltava selkeät vaikutukset asianomaisiin kolmansiin maihin. Adrianmeren eteläisen alueen maahanmuuton ja turvallisuuden osalta toteutetaan myös muita rakennerahasto-ohjelmiin kuuluvia toimia, kuten Italian tavoite 1 -alueita koskeva Sicurezza 20002006 -ohjelma sekä Interreg III -ohjelma Archimed (Mezzogiornon ja Kreikan alueet). Nämä ohjelmat ovat komissiossa parhaillaan hyväksyttävinä. Albanian ja Italian/Kreikan välisten Interreg-ohjelmien osana toteutettavien tukitoimien lisäksi komissio hyväksyi vuonna 2001 Albanian maastrategian. Tähän asiakirjaan kuuluu monivuotinen ohjeellinen ohjelma, jossa Albanialle myönnetään vuosina 20022004 yhteensä 143,9 miljoonaa euroa (vuosina 20012004 määrä on 181,4 miljoonaa euroa). Tukitoimet pannaan täytäntöön osana Cards-ohjelmaa. Lähes puolet kokonaismäärästä kohdistetaan oikeuslaitoksen vahvistamista, yhtenäistä rajavalvontaa sekä yleistä järjestystä, turvapaikkapolitiikkaa ja järjestäytyneen rikollisuuden torjuntaa koskeviin toimiin. Lisäksi Cards -alueohjelmalla tuetaan koko aluetta yhtenäisen rajavalvonnan, demokratian vakauttamisen, instituutioiden kehittämisen sekä alueellisen infrastruktuurin aloilla, joihin kohdistetaan 80 miljoonaa euroa vuosina 20022004. Laitonta maahanmuuttoa käsitellään useissa poliittisissa foorumeissa. Siitä on myös tarkoitus keskustella unionin ja Albanian välisestä vakautus- ja assosiaatiosopimuksesta käytävissä neuvotteluissa. Oikeus- ja sisäasiain neuvosto antoi 28. marraskuuta 2002 komissiolle valtuudet neuvotella yhteisön ja Albanian välisestä takaisinottosopimuksesta. Takaisinottosopimuksella voidaan torjua tehokkaammin Albaniasta tulevaa laitonta maahanmuuttoa ja kohentaa alueen taloudellista tilannetta, millä puolestaan voidaan helpottaa maahanmuuttovirtojen taustalla olevien syiden selvittämistä ja ratkaisua.